Társadalmi egyeztetésre bocsátva: 2019. február 7.

Felsőörs község Önkormányzata Képviselő-testületének
…../2019. (II.28.) önkormányzati rendelete
az óvodai és iskolai étkeztetés díjáról, nyersanyagnormáiról és térítési díjáról

Felsőörs Község Önkormányzat Képviselő-testülete a gyermekek védelméről és gyámügyi igazgatásról szóló 1997. évi XXXI. törvény 29.§ (1) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 6. és 8. pontjában meghatározott feladatkörében eljárva a következőket rendeli el:

1. §(1) Az önkormányzat által fenntartott Miske Óvodában:

	a) az ebéd étkeztetés bruttó költsége:     			521 (492),- Ft/fő/nap, 		
	b) az ebéd nyersanyag normája:				224 (220),- Ft+áfa/fő/nap,
	c) a térítési díj összege:					bruttó 285 (280),- Ft/fő/nap.
	
(2) Az önkormányzat által fenntartott Miske Óvodában:

	a) az uzsonna nyersanyag normája: 			71 ,-Ft+áfa/fő/nap,
	b) a térítési díj összege:                                                           	bruttó 90,-Ft/fő/nap.

(3) Az önkormányzat által fenntartott Miske Óvodában:	

	a) a reggeli nyersanyag normája:				71 ,-Ft+áfa/fő/nap, 
	b) a térítési díj összege:					bruttó 90,-Ft/fő/nap.

2.§ Az önkormányzat közigazgatási területén a Klebelsberg Intézményfenntartó Központ által fenntartott Hriszto Botev Általános Iskola Felsőörsi telephelyű tagiskolájában (Malomvölgy Általános Iskola 8227. Felsőörs, Körmendy prépost u. 5.):

a)	az ebéd étkeztetés bruttó költsége:			 683 (645),-Ft/fő/nap,		
b)	az ebéd nyersanyag normája:				 295 (287),- Ft+áfa/Fő/nap,			
c)	a térítési díj összege:					 bruttó: 375 (365),-Ft/fő/nap.				
3. §Az önkormányzat a közigazgatási területén a Klebelsberg Intézményfenntartó Központ által fenntartott Hriszto Botev Általános Iskola Felsőörsi telephelyű tagiskolájában (Malomvölgy Általános Iskola 8227. Felsőörs, Körmendy prépost u. 5.) a tízórai és az uzsonna étkeztetés bruttó költségét 210,-Ft/fő/nap összegben állapítja meg. A tízórai és az uzsonna étkeztetés nyersanyagnormája 165 ,-Ft+áfa/fő/nap, a szülő által fizetendő térítési díj összege bruttó 210,-Ft/fő/nap.

4. §  A Humán Bizottság átruházott hatáskörben dönt gyermekétkeztetés esetén az intézményi térítési díj egyéni rászorultság alapján történő további egyedi mérsékléséről vagy elengedéséről, továbbá a felsőörsi lakóhelyű tanulók szülői által fizetendő térítési díj mérsékléséről vagy elengedéséről.

5. § (1) A rendelet 2019. április 1-én lép hatályba.
(2) Hatályát veszti Felsőörs község Önkormányzata Képviselő-testületének az óvodai és iskolai étkeztetés díjáról, nyersanyagnormáiról és térítési díjáról szóló 1/2018. (I.30.) önkormányzati rendelete.

		Szabó Balázs					dr. Hoffmann Gyöngyi
		polgármester					             jegyző

A rendelet kihirdetve: 2019. február 28.

dr. Hoffmann Gyöngyi
jegyző megbízásából:

dr. Könczöl Gábor
kirendeltségvezető

INDOKOLÁS

A Bakony Gaszt Zrt. a jelezte, hogy bruttó 6 %-os díjemelést kér az önkormányzattól hivatkozva elsősorban a minimálbér emelésére, és emiatt az ebéd előállítási költségének növekedésére. Az önkormányzattal kötött megállapodás szerint lehetőség van a díjaknak a közbeszerzés során megállapított mértékétől eltérő változtatására is jogszabályváltozás esetén. Az ebéd előállításának bruttó költsége az előterjesztés szerint 6%-al emelkedik. Egyforma arányban emelkedik a szülők által fizetendő térítési díj és az önkormányzat által fizetendő rezsi költség is.

Az intézmények tízórai és uzsonna bruttó költségét mindkét intézmény estében azonban nem javaslom emelni, az intézményvezetők tájékoztatása szerint a tavaly megemelt díjakkal idén is tudnak gazdálkodni.

A rendelet 2019. április 1-jétől lép hatályba.

Az SZMSZ rendelkezései szerint a rendelettervezetet társadalmi egyeztetésre bocsátom, melynek eredményéről a képviselő-testületet az ülésen tájékoztatni fogom.

A rendeletalkotás, illetve módosítás kapcsán elvégzett előzetes hatásvizsgálatról, a jogalkotásról szóló 2010. évi CXXX. törvény 17.§ (2) bekezdése  alapján  az alábbiak szerint tájékoztatom a Képviselő-testületet:
A tervezett rendeletmódosítás jelentősnek ítélt hatásai:
-	társadalmi, gazdasági, költségvetési hatása: nem jelentős, a költségvetési változással kapcsolatos hatást a 2019. évi költségvetés tervezésekor kell biztosítani, a térítési díjak kis mértékben megemelkednek,
-	környezeti, egészségi következménye: nincs,
-	adminisztratív terheket befolyásoló hatása: a jelenlegivel megegyező mértékű,
-	a jogszabály megalkotásának szükségessége, elmaradásának várható következménye: az önkormányzatnak a szolgáltatóval kötött szállítási szerződésből eredően és a jogszabályokból eredően is rendeletalkotási kötelezettsége van
-	a jogszabály alkalmazásához szükséges személyi, szervezeti, tárgyi és pénzügyi feltételek: többletet az eddigiekhez képest nem eredményez.

Felsőörs, 2019. február 7.

									Szabó Balázs
									polgármester